Informatívna správa
o príprave na údržbu komunikácií v zimnom období 2007 – 2008

       Zimná údržba komunikácií v meste Žilina bude vykonávaná v súlade so zákonom č. 135/1961 Zb. o pozemných komunikáciách (cestný zákon) v znení neskorších zmien a doplnkov, Nariadením mesta Žilina č. 6/92, pričom sa budú rešpektovať metodické pokyny smernice Ministerstva vnútra – Správy dopravy a Ministerstva dopravy, pôšt a telekomunikácií.

       Zimnú údržbu na cestách v meste Žilina bude vykonávať Slovenská správa ciest – Správa a údržba Žilina, na miestnych komunikáciách a časti chodníkov Žilinské komunikácie a. s. Žilina, na časti chodníkov, schodiskách, podchodoch a nadchodoch, časti autobusových zastávok T + T a. s. Žilina a na chodníkoch, ktoré sú priľahlé k nehnuteľnostiam sú povinní v súlade so zákonom 135/1961 Zb. údržbu vykonávať vlastníci, správcovia alebo užívatelia priľahlých nehnuteľností.

       Samotné technologické postupy budú realizované podľa projektu zimnej údržby. Všetky organizačné, technické a legislatívne podmienky pre výkon zimnej služby na komunikáciách mesta Žilina, v správe Žilinských komunikácií a. s., budú zapracované do „Operačného plánu zimnej údržby pre zimné obdobie 2007 – 2008“, ktorý odsúhlasí Mestský úrad v Žiline –  oddelenie dopravy a ŽP po prerokovaní v dopravnej komisii mesta.

       Rozsah pozemných komunikácií na ktorých sa bude vykonávať zimná údržba je nasledovný:

-	miestne komunikácie	237,2 km
-	chodníky	155,9 km, z toho v údržbe MÚ 59,5 km
-	schodiská	23
-	podchody a nadchody                  13

       Miestne komunikácie sú podľa dopravného významu, intenzity dopravy, vedenia trás MHD rozdelené do poradia dôležitosti a zároveň sú určené časové limity realizácie údržby pre jednotlivé poradia dôležitosti nasledovne:

  I. poradie dôležitosti	  58,9 km		čas.limit údržby do 2 hod.
 II. poradie dôležitosti	  72,4 km		čas.limit údržby do 6 hod.
III. poradie dôležitosti	105,9 km		bez časového limitu

       Zimná údržba bude vykonávaná od 01. 11. 2007 do 30. 03. 2008 nepretržite        24 hod. a jej intenzita (nasadenie techniky, pracovníkov, spôsob ošetrenia komunikácií) bude regulovaná podľa poveternostných podmienok.
       Zimná údržba bude riadená z dispečingu ZÚ na Žilinských komunikáciách a. s. Žilina, ul. Vysokoškolákov 2, č.t.: 041/5652 371, kde je stála služba smenového dispečera.
       Tento dispečing má spojenie so štátnou a mestskou políciou, Dopravným podnikom mesta Žilina s.r.o., ako i so Zdravotnou záchrannou službou. 

       Výkon zimnej údržby bude spočívať v odstraňovaní snehu hrnutím, posypom vozoviek na miestnych komunikáciách I. poradia chemickým alebo zmiešaným materiálom, na miestnych komunikáciách II. poradia a chodníkoch inertným materiálom, v prípade poľadovice miešaným materiálom. Na cestách III. poradia sa bude vykonávať odstraňovanie snehu a inertným posypom podľa potreby (pri vzniku poľadovice).
       V prípade zvýšeného spádu snehu sa tento z centrálnej pešej zóny a z nadmerne zúžených úsekov komunikácií bude odvážať na skládku určenú mestom.

       Z hľadiska kapacitného zabezpečenia techniky pre výkon zimnej údržby Žilinské komunikácie a. s. majú k dispozícii nasledovné  mechanizmy:

5 sypačov LIAZ VSV 6 s radlicou
1 sypač TATRA 815 s radlicou
2 sypače MAN s radlicou
1 sypač PRAGA s radlicou
2 sypače MULTICAR M 26 s radlicou
1 sypač MULTICAR M FUMO s radlicou
1 sypač BU400 s radlicou
4 traktory s radlicou
2 UNC s radlicou
2 nákladné vozidlá LIAZ
1 univerzálny nakladač KOMATSU

       V prípade mimoriadnych kalamitných situácií je možné nasadiť ďalšie mechanizmy:

1 TATRA 815 UDS
1 TATRA 815
2 veľkokapacitné nakladače
1 nakladač (klepetový)

       Taktiež v prípade mimoriadnych poveternostných podmienok – veľký spád snehu sa zmluvne zabezpečí výpomoc mechanizmami a ďalšou dopravnou technikou od stavebných organizácií.
       Organizácia Žilinské komunikácie, a.s., resp. organizácie zabezpečujúce výkon zimnej služby na cestách I.II.a III. triedy majú spracovať vlastné harmonogramy prípravy na zimnú údržbu ciest .
       Mestský úrad Žilina v záujme kvalitného výkonu zimnej údržby aj na  chodníkoch zašle vytypovaným spoločnostiam výzvy na povinnosť zimného čistenia chodníkov, podobnú všeobecnú výzvu zverejniť do Žilinského večerníka a My Žilinské noviny. S rozhodujúcimi spoločnosťami podieľajúcimi sa na zimnej údržbe 	sa uskutoční porada v termíne do 31. 10. 2007. Do kontrolnej činnosti bude dôsledne zapojená mestská polícia.	

       Telefónne čísla rozhodujúcich organizácií zabezpečujúcich zimnú údržbu chodníkov na území mesta Žilina:

Žilinské komunikácie a. s. Žilina		041/56 52 371
BYTTERM a. s. Žilina			041/72 32 250
Obvodné stavebné bytové družstvo Žilina	041/56 51 763 - 5
Stavebné bytové družstvo Žilina		041/56 61 642
T + T a. s. Žilina			0905 290 507
Správa ciest Žilina			041/50 77 221